C 240/20
HU
Az Európai Unió Hivatalos Lapja
2022.6.22.
V (Hirdetmények)
A VERSENYPOLITIKA VÉGREHAJTÁSÁRA VONATKOZÓ ELJÁRÁSOK
EURÓPAI BIZOTTSÁG Összefonódás előzetes bejelentése (Ügyszám M.10755 – ADVENT / IRCA) Egyszerűsített eljárás alá vont ügy (EGT-vonatkozású szöveg)
(2022/C 240/07) 1.
2022. június 13-án a Bizottság a 139/2004/EK tanácsi rendelet (1) 4. cikke szerint bejelentést kapott egy tervezett összefonódásról.
E bejelentés az alábbi vállalkozásokat érinti: –
az Advent International Corporation (a továbbiakban: Advent, USA) irányítása alá tartozó AI Tiramisù S.r.l. (a továbbiakban: Bidco, Olaszország),
–
a The Carlyle Group (USA) irányítása alá tartozó IRCA S.p.A. (a továbbiakban: IRCA, Olaszország).
Az Advent az összefonódás-ellenőrzési rendelet 3. cikke (1) bekezdésének b) pontja értelmében kizárólagos irányítást fog szerezni az IRCA egésze felett.
Az összefonódásra részesedés vásárlása útján kerül sor.
2.
Az érintett vállalkozások üzleti tevékenysége a következő:
–
az Advent egy Bostonban (USA) székhellyel rendelkező nemzetközi magántőke-befektető, amely részesedések megszerzésére és befektetési alapok kezelésére összpontosít különböző ágazatokban, beleértve az egészségügyet, az ipart, a technológiát, a kiskereskedelmet, a fogyasztási cikkeket és a szabadidős tevékenységeket, valamint az üzleti és pénzügyi szolgáltatásokat; egyik portfólióvállalkozása a Caldic, amely funkcionális összetevőket és különleges vegyi anyagokat forgalmaz Európában, Észak-Amerikában és az ázsiai-csendes-óceáni térségben,
–
az IRCA egy Olaszországban székhellyel rendelkező, az élelmiszer-összetevők területén tevékeny vállalat, amely csokoládé, sütőipari termékek (péksütemény és kenyér) és olasz fagylalt előállításához szükséges félkész összetevőket gyárt és értékesít; a vállalkozás elsősorban Olaszországban, korlátozottabb mértékben pedig az EGT-n belül és világszerte tevékenykedik.
3.
A Bizottság előzetes vizsgálatára alapozva megállapítja, hogy a bejelentett összefonódás az összefonódás-ellenőrzési rendelet hatálya alá tartozhat, a végleges döntés jogát azonban fenntartja.
A Bizottság a 139/2004/EK tanácsi rendelet szerinti egyes összefonódások kezelésére vonatkozó egyszerűsített eljárásról szóló közleménye (2) szerint az ügyet egyszerűsített eljárásra utalhatja. 4.
A Bizottság felhívja az érdekelt harmadik feleket, hogy az összefonódás kapcsán esetlegesen felmerülő észrevételeiket nyújtsák be a Bizottságnak.
(1) HL L 24., 2004.1.29., 1. o. (az összefonódás-ellenőrzési rendelet).
(2) HL C 366., 2013.12.14., 5. o.